Fem un repàs pels diferents treballs finals que trobaràs en aquesta col·lecció, que van des de la comunicació política, la literatura i l'art fins al món audiovisual.\nL'O2 Repositori UOC estrena una nova col·lecció de treballs finals que inclouen temàtiques relacionades amb estudis de gènere. Conté 18 títols de diversos àmbits d'estudi de la Universitat, entre els quals hi ha treballs finals de grau i màster que aborden qüestions vinculades amb els estudis de dones, homes, feminismes i LGTBIQ. La col·lecció s'ampliarà periòdicament amb nous títols.\nLa iniciativa s'emmarca en el Pla d'igualtat 2020-2024 de la UOC i té per objectiu posar a l'abast de tota la comunitat i persones que hi estiguin interessades el coneixement que s'ha generat sobre gènere a la Universitat. Així es contribueix a fomentar i visibilitzar la igualtat de gènere en els continguts de recerca i de transferència.\nEls treballs finals que s'hi poden consultar\nFem un repàs pels diferents treballs finals que trobaràs en aquesta col·lecció, que van des de la comunicació política, la literatura i l'art fins al món audiovisual. Les autores ens expliquen per què van triar el tema del seu projecte i què n'han après.\nLa llegada de las mujeres al poder: ¿un nuevo estilo de comunicación política? l'enllaç s'obre en finestra nova\nAutora: Sonia de Luis Rosell\nL'autora va triar el tema del seu treball després d'observar l'estil comunicatiu de ministres com Jacinda Ardern (Nova Zelanda), Mette Frederiksen (Dinamarca) o Katrín Jakobsdóttir (Islàndia) durant la crisi sanitària per la COVID-19. Una altra de les seves motivacions van ser les dades de la bretxa de gènere a la política: l'any passat a escala mundial, les dones ocupaven només el 25,2 % dels escons parlamentaris i representaven el 19,6 % dels portaveus polítics. «Em va semblar que analitzar i definir l'estil comunicatiu que sorgeix amb l'arribada de les dones al poder podia ser rellevant per oferir i reivindicar models de lideratge femení, que encara són escassos», explica Sonia de Luis.\nLa Sonia va fer una anàlisi qualitativa d'una selecció de discursos de cinc polítiques durant la primera onada de la pandèmia i els va comparar amb discursos de diferents líders polítics actuals: elles «troben un equilibri perfecte entre la professionalitat i la proximitat, la formalitat i la informalitat, la serietat i l'amabilitat, la rigorositat i la capacitat d'empatitzar», conclou l'autora. A més, afirma que amb la pandèmia «els valors associats tradicionalment al lideratge, com ara el domini, el poder i l'agressivitat, han trontollat a favor de valors com ara l'empatia, la ciència, la transparència, la col·laboració i les cures».\nDon't define me - Curtmetratge l'enllaç s'obre en finestra nova\nAutora: Judit Mercedes Nieto Palomares\nDon’t define me és el títol d'un curtmetratge que combina l'animació 2D i 3D i que vol conscienciar sobre la igualtat i l'acceptació per mitjà del protagonista, un nen que juga a disfressar-se de la seva heroïna preferida. En el seu treball, l'autora del curt, Judit Mercedes Nieto, explica tot el procés que ha seguit per elaborar l'audiovisual, des del guió literari i tècnic, fins al disseny del guió il·lustrat (storyboard) o el muntatge amb programari professional.\n«Sembla que els valors s'han convertit en articles analògics que no tenen cabuda dins de les noves tecnologies, de manera que cercava fer servir l'audiovisual, destinat a xarxes socials, per poder-los portar als nous mitjans i, per tant, al jovent», explica. El seu interès per l’educació infantil l'ha duta a interessar-se cada vegada més a visibilitzar temes «incòmodes o eludits» com ara la salut mental, l'educació emocional o el respecte, dels quals considera que cal parlar: «Necessitem qualsevol aportació per intentar aconseguir un món més igualitari, més just i més respectuós», defensa l’autora.\nArte y feminismo en España (1963-1977): Identidades, estereotipos y marginación femeninas l'enllaç s'obre en finestra nova\nAutora: Mercè Briones Dijort\nAmb el seu treball, Mercè Briones volia «treure a la llum» les pràctiques artístiques feministes a l'Estat espanyol, en el període comprès entre el tardofranquisme i els inicis de la Transició. «La disciplina s'ha construït des d'una mirada androcèntrica», afirma l'autora. La tria del tema ha estat motivada per l'absència de continguts d'aquesta mena durant els seus estudis universitaris d'Història de l'Art i d'Humanitats. A més, com a docent d'educació secundària i batxillerat troba a faltar qüestions de gènere en el disseny dels currículums oficials», defensa.\nDesprés de la investigació, Mercè Briones conclou que tot i les dificultats derivades del context sociopolític «a l'Estat espanyol va haver-hi una generació de dones artistes que van introduir maneres de veure-hi que posaven en evidència la marginació femenina i que reivindicaven la necessitat de construir-se una identitat pròpia, lluny de la mirada subalterna de l'ordre patriarcal». Són artistes com ara Esther Boix (1927-2014), Ana Peters (1932-2012), Mari Chordà (1942), Ángela García Codoñer (1944), Eulàlia Grau (1946) o Fina Miralles (1950).\nEl desarrollo de la industria del cine en Corea y el cine coreano LGTBI+ l'enllaç s'obre en finestra nova\nAutora: Tania Mouzo Domínguez\nTal com explica l'autora d'aquest treball, després d'haver viscut a Corea i de veure de primera mà que el col·lectiu LGTBIQ està invisibilitzat en aquesta societat, va voler estudiar-ho i aprendre'n més. «Vaig voler saber com es representava al cinema i si era fàcil trobar pel·lícules d'aquesta temàtica, si aquesta mena de cinema era popular, i també veure quina classe de personatges o d'escenes s'han representat al llarg de la història». Així mateix, es va proposar aportar més informació sobre la situació del col·lectiu LGTBIQ a Corea, ateses les dificultats de trobar-ne.\n«El cinema LGTBIQ des d'un començament es produïa i es distribuïa d'una manera molt clandestina, però, a poc a poc, es poden veure pel·lícules d'aquesta temàtica en grans cinemes i, tot i que encara hi ha molta feina a fer, la situació va progressant de mica en mica», conclou. El treball també incorpora una anàlisi de la pel·lícula La Doncella del director Park Chan-wook, un dels exemples més recents de cinema coreà que tracta qüestions LGTBIQ.\nFlamenca y El mal querer: dos historias de empoderamiento femenino l'enllaç s'obre en finestra nova\nAutora: María Gnad Gilabert\nUn any després de la publicació de l'àlbum musical El mal querer, l'autora d’aquest treball va descobrir que la cantant Rosalía s'havia inspirat en Flamenca, un relat de segle XIII. «En ambdues històries, tan llunyanes en el temps, la protagonista fa un viatge cap a l'empoderament en un context de violència de gènere», explica.\nMitjançant una anàlisi comparativa de les dues obres, María Gnad ens convida a reflexionar sobre les maneres d'estimar i d'estimar-nos a nosaltres mateixes i sobre com han anat evolucionant al llarg dels segles. «La idealització de l'amor, abans amor cortès, ara amor romàntic, continua vigent i té conseqüències». Així mateix, destaca el vincle entre passat i present de les dues obres: «A partir de l'eco de la novel·la medieval, Rosalía entona un cant a l'alliberament, a l'esperança i al poder».


El periodista i escriptor David Marín ha guanyat la 10a edició del premi Crims de Tinta de novel·la negra, que convoca l'editorial RBA, amb l'obra 'Purgatori', una història ambientada entre la Vall Fosca, Balaguer i Lleida i que arribarà a les llibreries el pròxim 11 d'abril.\nEl jurat ha valorat l'obra de Marín per "la seva capacitat de desenvolupar una investigació policial que desperta l'interès del lector des de l'inici i manté el suspens i el ritme fins al final, sense oblidar posar el focus en temes de calat humà com la llibertat personal o els conflictes sentimentals". També han destacat "la factura clàssica" de l'obra, una història d'ambientació rural, per a la qual l'autor reflecteix la parla local i ofereix "un retrat fidel del dia a dia, tant laboral com personal, del cos dels Mossos d'Esquadra".\nAlguns dels membres que componen el jurat són Cristina Manresa, comissària del cos dels Mossos d'Esquadra; Carlos Zanón, escriptor i comissari de BCNegra; Miguel Ángel Díaz, propietari de la llibreria SomNegra; Empar Fernández, professora i escriptora, i el periodista i director de la col·lecció 'Sèrie Negra' d'RBA, Antonio Lozano.\nDavid Marín treballa en el setmanari 'La República' i des del 2008 viu a la comarca de la Noguera, des d'on ha publicat les novel·les 'Mala lluna' i 'Ciutat fantasma'. També ha escrit amb Marta Alòs el llibre de relats eròtics 'Amb X de sexe' i amb Pau Juvillà la novel·la 'Primàries de sang' i ha participat en les compilacions de relats 'Assassins de Ponent', 'Contes de terror' i 'Barcelona, viatge a la perifèria criminal'.\nInstituït pel departament d'Interior de la Generalitat de Catalunya el 2008, i convocat per RBA des del 2015, el premi Crims de Tinta s'ha convertit en un referent del gènere negre en català. Altres guanyadors en edicions anteriors han sigut Marc Pastor, Carles Quílez, Teresa Solana, Agustí Vehí, Andreu Martín i Núria Cadenes.


Espanya no doblega Alemanya - À Punt\nEspanya no doblega Alemanya\nLa Roja cau per 1-0 en un partit imprecís.\n12 de juny 2019 - 23:32\nLa selecció espanyola ha perdut esta vesprada davant d'Alemanya en el partit de fase de grups del Mundial disputat a l'estadi d'Hainaut, a la ciutat francesa de Valenciennes. La Roja ha començat el partit dominant al camp i incomodant les alemanyes sota una pluja torrencial. Al minut 13 ha arribat el primer llançament d'Espanya als peus de Nahikari, que no ha resolt bé. En una jugada posterior, la davantera s'ha vist forçada a eixir per un colp al bescoll i la parada ha permés a les germàniques entrar en el partit. Al minut 41 ha arribat el gol d'Alemanya, en la primera arribada clara d'aquesta selecció. En primera instància ha parat Paños, però Torrejón no ha tret el perill i Däbritz ha fet diana.\nEn la represa Alemanya ha fet un canvi més ofensiu i ha augmentat les arribades, mentre que Espanya alternava bones jugades i lluita pel baló amb passades imprecises, fent que no quallara cap tir. El joc per la banda esquerra ha sigut molt escàs. La llevantinista Marta Corredera ha jugat tot el partit tallant el joc quan arribava per la seua banda. Remarcable el treball de Lucía García, que ha entrat en la segona part, tirant el carro, i els detalls de qualitat de Jennifer Hermoso.\nLa selecció s'enfrontarà dilluns que ve a la Xina a l'estadi Océane. El resultat de hui dificulta les aspiracions de La Roja. En cas de guanyar el pròxim partit, si Alemanya també guanya, les de Vilda passarien com a segones de grup i podrien enfrontar-se en huitens als Estats Units, guanyadors de l'últim Mundial, que ahir van fer un rècord en aquesta competició, en golejar per 13-0 la feble Tailàndia.


La Generalitat aixeca la suspensió d'obres en carreteres i col·legis\nNou decret llei que afecta, sobretot, infraestructures de Lleida i el Pirineu || Actuacions al Vilosell i a l’Albi, la C-13 i el col·legi de Pinyana\n© Les obres del túnel de Tres Ponts, a la C-14, fins ara parades.\nLa consellera de Presidència i portaveu del Govern, Meritxell Budó, va anunciar ahir que la Generalitat ha aprovat un decret llei que conté diverses mesures sobre el coronavirus, entre les quals destaca l’aixecament de la suspensió de l’execució de diverses obres de carretera a Lleida, el Pirineu i Tarragona, i que havien quedat paralitzades per la pandèmia. Budó va afirmar que es tracta de carreteres afectades pels temporals dels últims mesos i el Govern considera necessari reparar-les perquè “es necessiten aquestes infraestructures”. A Lleida, ja s’havien reprès les obres de consolidació del pendent al costat de la C-13 a Llavorsí, afectada per despreniments, i la reparació de la via. Les obres i la interrupció parcial del trànsit que comportaven s’havien parat fa unes setmanes i es van reprendre fa uns quinze dies.\nLa Generalitat també preveu recuperar els treballs de reparació del pont del Vilosell danyat pel temporal de l’octubre passat, i les obres a la carretera LP-7013 entre l’Albi i el Vilosell amb la pavimentació de la via i la instal·lació d’un mur de seguretat als dos costats del pont. El nou decret llei podria afectar les obres del túnel de Tres Ponts i el tram de la C-14 entre Organyà i el túnel de Montant de Tost, que encara no s’han reprès.\nLa Generalitat va reiterar que només s’impulsaran els treballs que consideren d’emergència i la resta quedarà condicionada a l’evolució dels contagis. Val a recordar que el Govern central ha reprès els treballs de perforació del túnel del coll de Lilla, a l’autovia de Tarragona (A-27) paral·lela a l’N-240.\nEl decret aprovat ahir pel Govern també autoritza a continuar o iniciar la tramitació de contractes d’assistència tècnica i d’obres menors de reforma, adequació i millora d’escoles i instituts de secundària, de manera que aquests contractes seran declarats bàsics perquè les obres puguin estar acabades abans que comenci el curs escolar 2020-2021.\nLa pandèmia pel Covid-19 va suspendre l’inici de la construcció de l’escola de Pinyana, les obres del nou col·legi d’Almenar i l’acabament de l’institut de Torrefarrera.\nNovetats en la llei del canvi climàtic i l’impost del CO2\nUna altra de les mesures que conté el decret és la modificació de la llei del canvi climàtic i la que regula l’impost sobre les emissions de CO2 dels vehicles de tracció mecànica per ajornar la publicació dels padrons provisionals i definitius d’aquest tribut, que inclou la informació de l’import que haurà de liquidar cada contribuent i els terminis de recaptació i liquidació de l’impost.\nEl Govern català considera, en aquest sentit, que els efectes de la crisi sanitària fan necessari ajornar aquestes dos qüestions sobre l’impost i ha fixat el nou calendari.


5.000 signatures per obrir un centre de dia de gent gran al Camp d’en Grassot | betevé Web\nNúria Llabina@nuriallabina dilluns 19 de juny, 2017 , 17.21\nL’Associació Cuidadors i Familiars de gent gran segueix recollint firmes perquè es construeixi el centre\nLa construcció d'un centre de dia per a la gent gran és una reivindicació de fa temps al barri del Camp d'en Grassot, a Gràcia. L'Associació de Cuidadors Familiars de gent gran de Barcelona ha presentat 5.000 signatures a l'Ajuntament, i en segueix recollint perquè s'obri aquest equipament. Des de l'Ajuntament comparteixen la necessitat del centre al barri, però asseguren que fa un any que esperen la resposta de la Generalitat, que és qui té competències en aquest assumpte.\nDe fet, el districte de Gràcia va aprovar l'any passat una proposició amb el suport del govern sobre la necessitat de crear un centre de dia per gent gran al Camp d'en Grassot. El districte va elevar la petició a la Generalitat, que és qui en té competències, i la resposta va ser que se'n parlaria en la propera reunió de la comissió conjunta de les dues administracions sobre serveis socials, una trobada que encara no s'ha produït.\nEn l'anunci previ a l'entrega de signatures s'ha criticat que a Gràcia hi viuen 23.000 persones més grans de 65 anys, per a les quals només hi ha 43 places públiques de centres per a la tercera edat. "Les residències privades tenen preus que poden arribar als 3.000 euros, i els nostres familiars tenen pensions de 400 euros", ha lamentat la presidenta de l'Associació de Cuidadors Familiars de gent gran, Marta Torroella. També ha reivindicat el paper de les persones cuidadores i la precarietat en què treballen.\nLa CUP Capgirem Barcelona ha donat suport a l'acte d'entrega de signatures, a més de diverses entitats i associacions d'altres municipis en defensa de la creació de més residències públiques per a la gent gran. Reclamen també que no s'estalviï en aquests serveis, i denuncien la gestió d'empreses concessionàries com OHL en residències de la ciutat i que depenen de la Generalitat.\nequipamentsgent granresidència gent gran


Landkreuzer P. 1000 Ratte - Viquipèdia, l'enciclopèdia lliure\nEl Landkreuzer P. 1000 Ratte (en català, rata) va ser un projecte de tanc superpesat alemany dissenyat durant la Segona Guerra Mundial.\nComparativa de mida entre el P. 1000, el Maus i un Tiger.\ndos MAN V12Z32/44 o vuit Daimler-Benz MB 501\n17.000 cv (MAN), 16.000 cv (DB)\ncadenes amb 11 rodes de rodatge a cada costat\ndos canons de 280 mm 54.5 SK C/34 amb 100 projectils\nun canó de 128 mm KwK 44 L/55\n2 Limitacions hipotètiques\nEl món possiblement no veurà mai un vehicle cuirassat terrestre de l'escala del P. 1000 Ratte. De fet, els alemanys mai no es van referir a ell com a tanc, sinó com "creuer terrestre".\nEl desenvolupament del Ratte va començar el juny de 1942, a càrrec de l'empresa Krupp. La seva tripulació superava els 20 homes, la mateixa quantitat de personal que es necessitava per operar quatre tancs. Sobre el paper, el pes del Ratte era de 1000 tones, amb una planta propulsora formada per 8 motors de llanxa torpedinera Daimler-Benz MB501 de 20 cilindres, o per dos MAN V12Z32/44 emprats en submarins, alimentats per gasoil i que proporcionaven l'hercúlia potència de 16.000 i 17.000 cv. La seva velocitat màxima s'estima en 40 km/h, i la seva autonomia era desconeguda, encara que podem suposar que seria relativament curta, donada la gran potència que es requeria per moure aquest tità. El Ratte tenia una longitud de 35 m, amb una amplada de 14 m i una alçària d'11 m. El seu armament el componien 2 canons de 280 mm 54.5 SK C/34, 1 canó de 128 mm KwK 44 L/55, 8 canons antiaeris Flak de 20 mm i 2 metralladores automàtiques MG de 15 mm. La capacitat de munició era de 100 obusos de 280 mm per a cada canó, amb un total de 200 obusos. Quant al blindatge, frontalment comptava amb 360 mm d'acer (un blindatge similar al del cuirassat Bismarck), i 220 mm en els laterals.\nPel que fa a la mobilitat, el Ratte era un vehicle problemàtic. La seva immensa mida i pes el feien matusser a l'hora de maniobrar, i donada la seva autonomia suposadament curta, era difícil i costós transportar-lo fins al front. Amb erugues de 3,6 metres d'amplada i 1.000 tones de pes, hauria destrossat totes les carreteres per les quals hagués passat. El Ratte podia travessar rius poc profunds, donada la seva gran alçària, però tenia grans problemes per superar penya-segats o rius profunds. La seva mida implicava el desavantatge de ser un blanc extremadament fàcil per a l'aviació aliada. Malgrat comptar amb canons antiaeris, les seves grans dimensions feien factible atacar-lo amb bombarders de gran altura, que no podrien ser tocats per les bateries antiaèries terrestres.\nLloc alemany (traduït a través de Google) amb un model a escala del Supertanc\nArticle sobre el tanc Ratte\nMichael Ellenbogen, Gigantische Visionen - Architektur und Hochtechnologie im Nationalsozialismus, 2006 (ISBN 3-902475-25-0)\nZack Parsons, "My Tank is Fight!", 2006.\nObtingut de «https://ca.wikipedia.org/w/index.php?title=Landkreuzer_P._1000_Ratte&oldid=24223700»\nDarrera modificació: 23 jul 2020 a les 23:05\nLa pàgina va ser modificada per darrera vegada el 23 jul 2020 a les 23:05.


Excrements de gossos - Cassà Digital\nAlbert Puigmulé autònom\nDijous, 2 de juliol de 2015 a les 20:00h\nCaminar per alguns carrers del poble es una cursa d'obstacles d'excrements de gos.\nDemanaria a la persona competent controles mes aquesta conducta incívica, per poder fer arriba la queixar algú em sabria dir qui es el responsable d'aquest tema a Cassà.\nPere Cassa de la Selva\n5. 9 d'agost de 2015 a les 08:42h\nApart dels regalets dels animals, crec que també se s’hauria que revisar altres qüestions:\ncom portar el animal, accedir amb ell als locals no permesos, portar el animal sense el morrió corresponent, etc.\nPerò tot es redueix al poc civisme dels seus amos..........\n4. 15 de juliol de 2015 a les 16:54h\nDeixant de banda, el tema polític, sempre estem igual ( uns contra els altres, com nens petits )\nLa carta la podria haver escrit jo mateix, doncs és un tema que fa molt de temps, per no dir anys que dura.\nAcostumo a caminar força pels carrers del poble, i és una constant la quantitat de merderades, o caguerades, ( podem posar el nom que vulgueu , el resultat és el mateix ) i pixarades a les parets de les cases, no fa falta que digui que tinc la casa plena de "recordatoris", sembla que si és un gos o animal el que orina per les parets, és el més normal del món.\nCaram quines llibertats!\nJo em pregunto si les persones responsables d'aquests animals, fan el mateix a casa seva? O és que com que el carrer no és de ningú puc fer el que em sembli?\nNo vull acabar aquest comentari sense felicitar a les persones que actuen correctament, que n'hi ha.\nPerò és un tema que ja cansa.\nLlàstima que aquesta carta no la veuran o llegiran els usuaris pertinents.\nEsperem que la gent reflexioni, i entre tots podem tenir un poble més net.\nVotant convergent Cassà de la Selva\n3. 13 de juliol de 2015 a les 13:33h\n#2 Si us plau, els votants convergents emprenyats pel resultat electoral municipal abstingueu-vos de fer comentaris sense solta ni volta.\nBla bla bla... cassa\n2. 12 de juliol de 2015 a les 09:15h\njo ja els hi delimitaré la zona: CASSA!!!\nAquesta resposta del departament de atenció ciutadana es un exemple que el sistema de resposta funcionari serà el trajecte d'aquest regim.\nA més, es molt curiós que esmenti que hi ha una ordenança que permet sancionar...com el PP, política de la po, dons saben que els propietaris dels animals coneixen aquesta ordenança i se la passen pel forro?\nA més, si la apliquen, l'únic beneficiat es l'ajuntament, aneu a fer un volt....però lluny!!!\nAjuntament de Cassà de la Selva - Atenció al ciutadà\n1. 3 de juliol de 2015 a les 13:43h\nGràcies per la teva queixa. Som conscients del problema d'incivisme existent amb els excrements de gossos. Malgrat que existeix una ordenança que permet sancionar als propietaris de gossos que no recullen els excrements, cal continuar-hi treballant. De moment, el que s'està fent és intensificar la neteja diària en els punts on s'ha detectat que hi ha més excrements. Tot i així, t'agrairíem que contactessis amb l'àrea de medi ambient (mediambient@cassa.cat / 972 46 43 70) per notificar la zona a la qual estàs fet referència i poder-hi actuar directament.


Serveis - Bielsa Òptics\nOferim un examen visual complet per conèixer a fons totes les característiques del sistema visual i les seves alteracions. La prevenció l'entenem com a clau, pel que ens esforcem a descartar possibles patologies oculars, i si cal, enviar a l'oftalmòleg. L'estudi detallat de la visió ens permet oferir les solucions més optimitzades per a cada cas, amb la millor garantia possible. Nosólo revisem la vista, sinó que estudiem la visió.\nEl centrat de les lents, l'ajust de les ulleres i l'elecció del material adequat són imprescindibles per oferir una bona solució visual. Disposem de les més innovadores tecnologies de mesura de paràmetres. i som especialment exigents amb els materials, tractaments i dissenys de lents oftàlmiques.\nUn de cada tres nens amb fracàs escolar, presenten una alteració de la visió que ocasiona un baix rendiment escolar, o inlcuso un abandonament dels estudis. La lectura, l'esport, el treball amb pantalles poden deixar en evidència problemes de visió més complexos, no resolts i que no necessàriament impliquen una visió borrosa. Podem tenir una bona "vista" o agudesa visual i una mala visió. La vista és una part de la visió.\nLa telemedicina ens serveix com a suport per poder enviar les imatges del fons de l'ull a un equip d'oftalmòlegs especialistes en retina, per la seva valoració i posterior informe. No utilitzem fàrmacs, i bes una prova no invasiva, ràpida i eficaç. Les retinografies en alta definició, enviades telemàticament, que ens permetran descartar o detectar amb seguretat possibles patologies. Aquesta prova de cribatge ha demostrat cientificament la seva efectivitat en la detecció precoç de les malalties de la retina central. No pretén ser un diagnòstic mèdic final ni un pronòstic de tractament, amb la finalitat que sigui el seu metge oftalmòleg qui realitzi els actes mèdics necessaris presencialment per diagnosticar i tractar adequadament la patologia retiniana.\nAdaptem tot tipus de lents de contacte, amb tota mena de materials, i diferents règims d'ús. Tant per a ús continuat com per a ús ocasional disposem de materials d'alta qualitat oferint una garantia total d'adaptació.\nTeràpia visual bàsica\nOferim programes bàsics de teràpia de la visió binocular en el mateix centre i treballem amb diferents centres de teràpia visual especialitzats en diferents àrees.\nActualment portar ulleres és portar moda. T'ajudem a triar i t'ajudem a escollir les muntures més originals, còmodes i exclusives. Veure bé és també veure bé.


recomana.cat - Crítica de l'obra: El Solar - Primer álbum | Cadascú cerca son semblant... per Núria Sàbat\n... diu el refrany, i qui ha tingut la sort de poder veure Primer àlbum (Temporada Alta 2016) pot confirmar-ho, perquè si les propostes del català Xavier Bobés (1977), de la mexicana Shaday Larios (1978) i del navarrès Jomi Oligor (1973), per separat o en duet, ja són petites meravelles; quan s’ajunten tres sensibilitats tan ben trobades el resultat és una autèntica peça d’orfebreria.\nSense gavardina ni barret, però amb un esperit del tot detectivesc, els tres components de l’agència El Solar es van instal·lar durant tres mesos en una antiga fusteria situada al cor del barri vell de Girona per resseguir-ne les empremtes. Les seves indagacions els han portat a recopilar tot tipus de material: paraules, fotografies, comandes, factures, cartes, dibuixos... i un munt d’objectes centenaris que, units al fil de la memòria, han fet possible reconstruir –i reviure– un fragment de la història familiar de tres generacions de fusters que, d’una manera o altra, han deixat la seva empremta en un gran nombre de llars gironines.\nEl valor antropològic i testimonial d’aquesta suggeridora proposta és indubtable, però el més impressionant és el respecte, l’emoció i la delicadesa amb què tracten i ens presenten totes i cadascuna d’aquestes fonts històriques.\nEnmig de la penombra, els sentits s’aguditzen i l’oïda es deixa endur pel xiuxiueig de les veus i les suaus notes d’un piano; la mirada, orientada per fins rajos de llum que il·luminen ara ací, ara allà, enfoca una imatge, un martell, un manyoc de claus... mentre l’olor de la fusta envaeix l’olfacte i a la boca ens arriba el gust de les serradures, dels flocs humits.\nFidel al singular concepte artístic d’aquests tres creadors escènics que tenen el do de confegir universos tan petits com fascinants, Primer àlbum (el títol, tant de bo!, ens anima a pensar que en vindrà algun més) és una trobada captivadora que va molt més enllà del mer acte representatiu, ja que el vincle que crea amb els espectadors, amb els veïns del barri on han treballat i, sobretot, amb les famílies en qui s’han centrat esdevindrà inesborrable.


Segons l'estudi "Cosmopolitisme i localisme a Catalunya. 2019", fet públic avui pel Centre d'Estudis d'Opinió (CEO), prop de la meitat dels enquestats segueix la informació a la televisió a través de TV3 i del 3/24. En l'àmbit de ràdio, gairebé un 27% ho fa a través de Catalunya Ràdio i Catalunya Informació.\n15/11/2019 - 15.41\nEl Centre d'Estudis d'Opinió (CEO) ha fet públic avui l'estudi "Cosmopolitisme i localisme a Catalunya. 2019", segons el qual el 78,5% dels enquestats solen informar-se de temes polítics a través de la televisió, i el 30% ho fan a través de la ràdio. En el cas de les persones enquestades amb ciutadania espanyola, les xifres són superiors, concretament del 79,8% i del 31,6%, respectivament.\nSegons aquest estudi, el 41,9% del total i el 45,3% de les persones enquestades amb ciutadania espanyola trien TV3 per mirar els informatius. Opten pel 3/24 el 3,6% dels enquestats totals i el 3,8% que tenen ciutadania espanyola.\nEn l'àmbit de la ràdio, del total dels enquestats, un 22,4%, escolta habitualment els informatius de Catalunya Ràdio i un 4% ho fa a través de Catalunya Informació. També un 22,4% de les persones amb ciutadania espanyola també trien el informatius de Catalunya Ràdio, mentre que, en el cas de Catalunya Informació, la xifra puja al 4,3%.


Inici > Comunitats\nMés obligacions a les Comunitats: Comunicar-se amb l'administració\nA les Comunitats de propietaris cada dia s'imposen més obligacions. Les últimes, que ho van ser amb Hisenda, van ser les obligacions de presentació de les declaracions fiscals corresponents als models tributaris 347 i 184 (que són, respectivament, les declaracions informatives anuals d’operacions amb terceres persones i d’entitats en règim d’atribució de rendes).\nA partir d'ara encara se’ls complica més la vida.\nPRIMERES SANCIONS PER NO MOSTRAR L'ETIQUETA ENERGÈTICA\nL’Agència Catalana de Consum ha obert els primers expedients sancionadors a 42 immobiliàries per no mostrar l’etiqueta energètica d’un habitatge als anuncis de venda i lloguer. Aquesta etiqueta ha de ser visible en tota oferta, promoció o publicitat dirigida a la venda o l’arrendament d’un edifici o un habitatge. Això inclou els anuncis d’Internet i als aparadors de les oficines de les agències immobiliàries, obligació establerta segons reial decret 235/2013 del 5 d’abril. Només aquells cartells d'”Es ven“ o “Es lloga” que es pengen a les façanes i que solen incloure un número de telèfon es lliuren d’aquest requisit.\nDes de la Cambra de la Propietat Urbana de Girona us volem fer un seguit de consideracions sobre la sentència del 19 de maig de 2016 del Tribunal Superior de Justícia de Catalunya (TSJC), que considera que l'ús d’un habitatge amb finalitats turístiques és legal si no consta que aquesta activitat estigui expressament prohibida en els estatuts comunitaris quan es va iniciar l'activitat. Cal tenir en compte què:\nEn primer lloc, la sentència deixa clara la diferència entre APARTAMENTS TURISTICS i HABITATGES D’ÚS TURÍSTIC. Comença explicant que ja la Llei 18/2007 de 28 de desembre del dret a l'habitatge va mostrar la seva preocupació per la sobreocupació dels habitatges, els infrahabitatges i la conversió il·legal d'habitatges en allotjaments turístics, precaris, sobreocupats i sotmesos a preus abusius.\nL'accessibilitat a l'edifici de la meva comunitat. Com afecta segons la nova reforma de llei i la llei vigent d'accessibilitat\nCom ja hem recordat amb altres articles, el dia 21 de juny de 2015 va entrar en vigor, la Llei 5/2015, del 13 de maig que modifica el llibre cinquè del Codi civil de Catalunya, relatiu als drets reals que regula, entre d'altres matèries, les comunitats de propietaris en règim de propietat horitzontal ubicades a Catalunya.\nEntre les principals novetats el nou text, atorga una especial consideració als acords relatius a les obres per a l'adaptació de l'edifici a les necessitats de les persones amb discapacitat i per persones més grans de setanta anys. S'atorga legitimació per demanar l'autoritat judicial que obligui la comunitat a fer aquestes obres, en el cas que la junta no ho aprovi, als propietaris i als titulars d'un dret possessori sobre l'element privatiu, tant si son ells directament com les persones amb qui conviuen o treballen els qui pateixen la discapacitat o son majors de setanta anys.\nPresentem una nova web perquè els veïns puguin administrar-se la comunitat de propietaris\nAjuts a la Rehabilitació d'edificis 2015


80 grams | Comunicació literària: Novetat :: El primer assalt\nNovetat :: El primer assalt\nCONTRAPORTADA: Barcelona, 1962. Al barri del Clot mor Manel Funset, propietari d’un taller mecànic. A principis dels anys quaranta s’havia casat amb Jacinta, una noia enamoradissa de bona família, els Galobard, i tenen un fill, Juli, de divuit anys, aprenent de comptable i que boxeja per afició. La mort de Manel Funset desfermarà totes les tensions latents a la família, obrint escletxes per les diferències de formació i d’expectatives vitals. Així, Jacinta reprendrà el tracte amb la seva família, que l’havia repudiat, mentre que Juli vol continuar el negoci del seu pare i iniciar una nova vida amb Estela, la seva nòvia embarassada. Però les coses mai no surten tan bé com es pensen. Esplèndida novel·la sobre la passió de viure i la recerca de la felicitat, El primer assalt és també una magnífica radiografia de la Barcelona dels anys seixanta: el Clot gairebé suburbial, la Barceloneta, les cases sumptuoses de la Bonanova... Amb el seu estil directe i un ritme narratiu vigorós, Forrellad ens fa reviure uns anys de grans canvis socials en què els personatges, vivíssims, profunds i ben traçats, lluiten per trobar el seu lloc i el seu camí.\n:: El primer assalt al Club de lectura


Vacances. Estiu 2018 ~ Horreta Llarga\n24 jul. 2018 · Novetats 0 Comments\nBenvolgudes i benvolguts amigues i amics d’Horeta Llarga. Si a l’estiu del 2017 us avisava de que NO tancava per vacances, el 2018 la cosa ha canviat. He començat l’any amb un nou plantejament de vida i feina i això ha comportat que des de dia 23 de juliol i fins dia 13 d’agost, no estigui disponible per treballar.\nIgualment, a partir de mitjans d’agost i fins el 12 de setembre, moment en què els infants comencen a l’escola, la meva disponibilitat també serà menor. Si necessites suport a la lactància o de postpart de forma urgent, pots provar de contactar amb mi i veure si podem arreglar les nostres agendes. Si t’han regalat un val perquè vingui al vostre domicili a ensenyar-vos el massatge infantil, també podem intentar organitzar-nos. El que segur que no s’iniciaran són grups d e massatge infantil. Com a mare dec l’estiu a la meva família i així desitjo fer-ho (si puc).\nConfiant que els meus plans segurament afectaran poc als vostres, aprofito per desitjar-vos un estiu tranquil, d’estones de sofà, d’hores (de sol suau) a la platja o al a piscina, de tertúlies a la fresca i… pels que viuen a pobles petits, de nins i nines als carrers amb les bicis o jugant a plaça (quins records).\nacompanyament respectuós, apoyo familiar, criança, crianza, doula, doula mallorca, lactancia, masaje infantil, massatge infantil, postpart, suport familiar, vacaciones, vacances


Adif implantarà l'ample internacional a l'estació de Puçol entre el 5 d'octubre i el 12 de novembre - Diari La Veu\nEscriba el número 143302\nAdif implantarà l'ample internacional a l'estació de Puçol entre el 5 d'octubre i el 12 de novembre\nLes obres s'executaran principalment en horari nocturn i en caps de setmana però alguns dies caldrà restringir el trànsit ferroviari i fer part del trajecte en autobús\nAdif Alta Velocitat (Adif AV) realitzarà entre el 5 d'octubre i el 12 de novembre una nova fase de les obres d'implantació de l'ample internacional en el tram València-Castelló del Corredor Mediterrani. Les actuacions es desenvoluparan a l'estació de Puçol (l'Horta Nord) i comportaran alguns talls de vies i la limitació de velocitat.\nLes obres consistiran en la substitució de sis desviaments o canvis d'agulles per altres mixtos, aptes per a tots dos amples de via, i el seu enllaç amb els dispositius del mateix tipus ja instal·lats en fases anteriors. A més, s'aprofitarà per a adequar la catenària en la futura situació i per a instal·lar nou programari per a la configuració de l'estació, entre altres accions.\nLes obres s'executaran en múltiples fases en les diferents vies de l'estació i principalment en horari nocturn i en caps de setmana, amb la finalitat de reduir al màxim les afectacions al trànsit de trens.\nDes del divendres 5 d'octubre a les 23.30h fins al dimecres 10 d'octubre a les 05.40h es tallaran les vies 1 i 3 de l'estació i trajectes en període nocturn. Des del divendres 19 d'octubre a les 23.30h fins al dilluns 22 a les 05.40h i des del divendres 26 d'octubre a les 23.30h fins al dilluns 29 a les 05.30h es tallaran les vies 2 i 4 de l'estació i es restringirà el trànsit per una via en el trajecte entre Massalfassar i Sagunt.\nDurant l'execució d'aquestes obres, i amb la finalitat de garantir la seguretat tant dels treballs com de l'explotació ferroviària, s'implantaran diverses limitacions temporals de velocitat (LTV) al pas per aquesta estació de la comarca de l'Horta Nord.\nAutobusos entre València i Castelló per als usuaris de l'AVE de Madrid\nEntre el 6 d'octubre i el 17 d'octubre, els AVE entre Madrid i Castelló no circularan en el tram de València a Castelló, però sí entre Madrid i València. Per a fer el trajecte entre València i Castelló, s'oferirà la possibilitat d'utilitzar un servei d'autobús o els serveis de Rodalia i Mitja Distància.\nEntre el 18 i el 28 d'octubre, els passatgers que isquen de Puerta de Atocha a les 9.40h aniran de València Joaquín Sorolla a Castelló en autobús. De la mateixa manera, els viatgers de l'AVE Castelló-Madrid amb eixida a les 13.30h realitzaran el trajecte en autobús fins a València.\nEls altres dos serveis AVE entre Madrid i Castelló, un per cada sentit, circularan amb normalitat durant tot el trajecte. Des de Renfe i Adif AV avisen que els trens afectats pels transbords poden patir demores i remarquen que en els recorreguts amb autobús no s'admetran bicicletes ni animals domèstics.\nEscriba el número 234395


Els premis Vaixell de Vapor i Gran Angular 2013 – Llegir Cruïlla\nEls premis Vaixell de Vapor i Gran Angular 2013\nAvui s’han donat a conèixer en roda de premsa els premis Vaixell de Vapor i Gran Angular 2013. Les novel·les premiades han estat:\nLa vergonyosa excusa de la hiena, de M. Àngels Juanmiquel,\nPremi Vaixell de Vapor 2013:\nEl jurat va considerar que La vergonyosa excusa de la hiena es mereixia el premi perquè el tema -els problemes d’adaptació a un nou entorn i una nova escola– pot ser proper als lectors i l’obra està escrita amb agilitat. També va destacar positivament que el realisme, la proximitat a la natura i les descripcions dels canvis que va patint l’entorn al llarg de l’any, la valoració dels petits detalls quotidians, la vida lluny d’una gran ciutat… confereixen al relat un ritme i un ambient nous i diferents, molt allunyats d’alguns corrents actuals basats en la fantasia, l’impacte i la precipitació d’esdeveniments. És podria dir que és un llibre “slow”, en el mateix sentit que es parla de “slow food”, és a dir, de menjar de proximitat, de qualitat i que valoritza l’entorn.\nPodeu trobar més detalls de La vergonyosa excusa de la hiena a la seva fitxa.\nLa balada del funicular miner, de Pau Joan Hernàndez,\nPremi Gran Angular 2013:\nEl jurat va escollir La balada del funicular miner perquè la van considerar ben escrita i molt ben estructurada. En aquesta novel·la trobem com totes les trames van avançant en paral·lel i atrapen el lector des del principi. El llibre té interès i misteri, i es fa llegir molt bé. Entre les seves fortaleses hi ha els temes que hi tracta, i com els tracta: la vida als pobles de muntanya, l’adolescent que descobreix alguna cosa d’ell que li canvia la vida, o com afronta la vida una persona amb una discapacitat.\nPodeu trobar més detalls de La balada del funicular miner a la seva fitxa.\nPau Joan Hernàndez és escriptor, traductor i crític. Comença a dedicar-se a la literatura de molt jove i, als divuit anys, veu publicada la seva primera novel·la juvenil, Tot et serà pres (1986), una obra de caire realista que tracta el tema de l’eutanàsia i que amb més de trenta edicions s’ha convertit en el seu èxit més gran. Posteriorment la seva obra s’ha mogut en la línia de la narrativa fantàstica, o que combina fantasia i realitat. Sobresurten títols com L’ombra del Stuka (1998), que rep el Premi Crítica Serra d’Or del 1999 i el Premi de la Institució de les Lletres Catalanes del 2000; La tripulació del pànic (2004), Premi Edebé Juvenil del 2004; El misteri de les quatre punyalades (2005), guardonat amb el Premi Columna Jove del 2005, i L’illa de la pedra inquieta (2009), guardonat amb el White Ravens de Munic del 2010, entre molts d’altres. Les seves traduccions li han valgut la inclusió a la Llista d’Honor de l’IBBY en dues ocasions (2006 i 2008) i el Premi de la Crítica Serra d’Or de traducció de novel·la del 2008. Té obra traduïda al castellà, l’èuscar i el gallec.\nEn el terreny de la poesia ha publicat els reculls Si nego el bosc… (1986), Joc de daus (1988) i Camarades grecs (1992). En l’actualitat, combina la creació literària amb la traducció (del castellà, l’èuscar, el francès i el gallec) i altres feines relacionades amb el món de la literatura.\nAmb la voluntat de fomentar el gust per la lectura i promoure la creació literària per a infants i joves, fa vint-i-nou anys, la Fundación SM va convocar el primer Premi de narrativa catalana El Vaixell de Vapor. Sis anys més tard va convocar també el Premi Gran Angular de literatura juvenil.\nEls premis d’enguany d’El Vaixell de Vapor i de Gran Angular tenen una dotació de 15.000 euros cadascun.\nEl jurat que els ha escollit està constituït per persones expertes en els camps de la literatura, la pedagogia, l’educació, i per una representació de l’entitat patrocinadora.\nEl Telenoticies de TV3 va entrevistar els autors premiats. Podeu veure-ho aquí:\nLes novel·les La vergonyosa excusa de la hiena, de M. Àngels Juanmiquel, i La balada del funicular miner, de Pau Joan Hernàndez, les podreu trobar a les llibreries a partir del 10 d’octubre.


Alba Medina Opinió dimarts, 29 de juliol de 2014\nVaig conèixer la Maribel fa un parell d’anys quan, casualment, em va arribar a una xarxa social una sol·licitud d’amistat d’un grup de persones que s’havien unit per intentar ajudar a pal·liar les necessitats més bàsiques de ciutadans propers.\nNo vaig dubtar a sumar-me a la iniciativa i en pocs dies vaig rebre un missatge de l’administrador de la pàgina on es sol·licitava ajuda urgent per a una noia de Tarragona, del barri de Torreforta concretament. Em vaig posar en contacte amb ella i amb un cop de cotxe em vaig dirigir al lloc del barri on prèviament havíem quedat.\nEl drama de la pobresa podia tocar-lo en aquell moment perquè era de carn i ossos. La Maribel, una noia jove però que aparenta deu anys més tranquil·lament, agradable i educada, em va explicar la seva situació.\nDivorciada d’un marit que no li pot passar ni un cèntim perquè no treballa ni cobra cap prestació, ella, amb els dos fills bessons de dotze anys al seu càrrec, (mal)viu netejant oficines bancàries per 300 euros al mes. Sí, sí, 300 euros al mes. I tenint en compte que la hipoteca a la qual ha de fer front mensualment és de gairebé 400, a mi no em surten els números.\nEm va posar al dia també de la seva rutina. Anar a Càritas cada quinze dies on li faciliten aliments bàsics, anar a l’assistenta social del barri a veure si pot optar a alguna prestació, anar a parlar amb la directora del centre dels seus fills per intentar aconseguir llibres de segona mà i material escolar, anar al centre cívic per apuntar-se a totes les convocatòries d’ajudes per petites que siguin... Esgotador.\nEm va explicar també que molts dies mengen gràcies a la solidaritat dels botiguers del barri, que li fien aliments i ella els ho paga com pot i quan pot. O també gràcies als veïns, que de tant en tant li porten un brick de llet, un paquet de galetes o el que poden, ja que la situació de molts d’ells tampoc no és per tirar coets.\nPerò la Maribel, malauradament, no és un cas únic. Només cal donar un tomb pels barris perifèrics per veure com està el panorama. O, sense anar tan lluny, passejant per qualsevol carrer de la nostra ciutat apareixen evidències diàries de la pobresa en què es troba immersa una gran part de la població.\nI, mentrestant, els polítics miren cap a un altre costat i continuen vivint en la bombolla imaginària d’una suposada millora econòmica. En alguns llocs, per exemple, es neguen a obrir menjadors escolars a l’estiu perquè “això suposaria generar excessiva visibilitat al problema” i “poden malmetre la imatge de la ciutat i estigmatitzar els infants”. I ja no parlem de propostes surrealistes de fer llistats de “vagos y maleantes” de persones que demanen caritat pel carrer per poder-los expulsar de la ciutat. Amb dos collons.\nI, mentrestant, nosaltres, els empleats que continuem patim unes retallades de sou brutals, els que ens costa arribar a final de mes i fer malabars per fer front a totes les despeses, els autònoms, els petits empresaris, els voluntaris, els treballadors cada cop més precaris, els pensionistes, etc, som els que fem mans i mànigues per ajudar com podem aquestes persones.\nSom els que hem de suplir el paper que haurien de fer les administracions, perquè d’altra manera ens cauria la cara de vergonya de saber que això està passant al costat de casa i no hi fem res. Però és clar, quan la cara d’alguns és més dura que la del ciment armat ni els pot caure ni se’ls pot fer malbé. Vergonya senyors, vergonya.\n*Aprofito per agrair a totes les persones que m’ajuden a recollir roba per la Maribel i els seus fills i als que fins i tot m’han donat diners perquè ella pugui comprar menjar. També a les companyes de feina que, de forma totalment altruista, recullen roba i aliments per a famílies necessitades de la ciutat i els ho porten personalment a casa seva. Mil gràcies.


La fibra òptica de la Garrotxa ja ha desplegat bona part de la seva xarxa troncalOlot Televisió\nEls quatre operadors encarregats del desplegament de la Fibra òptica a la comarca es troben aquests dies treballant en diversos punts com Tortellà o Sant Joan les Fonts. A la Vall de Bianya, la xarxa troncal ja ha arribat a Hostalnou. Els operaris despleguen ara les ramificacions que han d’arribar fins als diferents nuclis del municipi.\nLa fibra òptica a la Garrotxa s’està desplegant satisfactòriament fins al moment. Quan es va presentar, al mes d’agost, el Consell Comarcal, el consorci SIGMA i la fundació Guifi.NET es van marcar un any per desplegar la xarxa troncal fins als municipis de Riudaura, les Planes, Santa Pau i a Besalú. En mig any, la xarxa troncal ja ha arribat fins a Tortellà i Argelaguer per la banda est i fins a Hostalnou de Bianya i Sant Esteve d’en Bas per la banda oest.\nLa infraestructura es desplega sota la figura de xarxa de comuns. Això vol dir que els seus propietaris, un cop desplegada, seran els usuaris que contractin la connexió. El repte en aquests moments és desplegar la xarxa als nuclis amb menys habitants o els pobles més allunyats entre ells. Desplegar la fibra òptica als 18.000 habitants dels pobles de la comarca té un cost aproximat de 10 milions d’euros. La instal·lació de la xarxa troncal costa 600.000 euros. Per amortitzar aquesta xarxa troncal, calen 3 milions d’euros. Això vol dir que els quatre operadors que ofereixen el servei han d’aconseguir un mínim de 2.000 clients. Per aconseguir-los, el servei ofereix des d’ara preus competents. L’usuari té un preu fix estipulat pel contracte de la connexió i pel lloguer mensual del manteniment de la xarxa. Els drets de connexió es poden pagar en un o diversos terminis. A partir d’aquí se li afegeix el preu del servei que contracti amb l’operador.\nUn altre avantatge d’aquesta la fibra òptica impulsada conjuntament des del sector públic i privat és que no té contracte de permanència. El total de la xarxa de fibra òptica, amb les ramificacions que han d’arribar a tots els nuclis de població previstos hauria de desplegar-se completament en un termini de tres o quatre anys. Això no obstant, els veïns dels nuclis on ja ha arribat la fibra, ja poden contractar-la i fer-ne ús.


Vic engega una campanya per fomentar el lloguer assequible | Osona.com\nVic engega una campanya per fomentar el lloguer assequible\nHi ha uns 2.000 pisos buits a la ciutat | La majoria de persones que demanen aquest servei són famílies i joves\nper Carles Fiter, 27 de març de 2017 a les 14:09 |\nMireia Prieto, Titi Roca i Miriam Foradada | Adrià Costa\nL'Ajuntament de Vic ha posat en marxa una campanya per fomentar el lloguer assequible. Concretament, es vol sensibilitzar als propietaris d'habitatge buits de la ciutat perquè rebaixin el preu per sota mercat. Segons l'estudi presentat el passat gener, un 10% dels habitatges de Vic estan buits, és a dir, uns 2.000 pisos. Per això, tal com ha explicat el regidor d'Habitatge, Titi Roca, es vol donar a conèixer aquest servei de l'Oficina Local d'Habitatge i que els propietaris puguin informar-se. "Teníem la sensació que per desconeixença hi havia gent que no s'atenia al servei que es dona", ha remarcat Roca, explicant que "no volem cases tristes, sense vida i tancades".\nAmb el lema "Lloguer assequible: Només depèn de tu!", la directora de l'Oficina Local d'Habitatge, Míriam Foradada, ha remarcat que es tracta d'un lloguer amb garanties. "El propietari podrà està tranquil perquè el llogater podrà pagar", ha apuntat Forada explicant que els llogaters han de passar uns requisits. Primer de tot, han d'estar inscrits al registre de sol·licitants de la Generalitat de Catalunya, "han de ser solvents econòmicament i no tenir deutes". Aquesta solvència econòmica significa haver treballat l'últim any com a mínim i tenir suficients ingressos per pagar el lloguer (el 40% del salari).\nA més, els propietaris gaudiran d'avantatges com cobertura multirisc, cobertura jurídica gratuïta per impagament, contracte gratuït i mediació, avalloguer, comprovació de morositat, i reducció de l'IBI, segons les ordenances vigents. D'altra banda, Foradada ha apuntat que "ha de ser un habitatge digne" que haurà de passar la valoració prèvia de l'arquitecte i ha de tenir "cèdula d'habitabilitat i certificat d'eficiència energètica".\nPerfils i demanda\n"Cada pis que entra a la borsa, pràcticament surt sempre" ha explicat Mireia Prieto, tècnica de l'Oficina d'Habitatge, destacant la demanda que hi ha del servei. Prieto ha explicat que la majoria d'usuaris que demanen aquest servei són famílies o bé joves. Normalment aquests joves poden recórrer als avals (no bancaris) perquè no compleixen els altres requisits que es demanen. La Generalitat, però, no accepta els ingressos que provinguin d'ajuts o d'atur.\nEl lloguer mitjà de Vic se situa entre 400 i 500 euros aproximadament. Es considera lloguer assequible entre 300 i 350 euros. Paral·lelament, des de l'Oficina Local d'Habitatge es fa un seguiment als usuaris inscrits a la borsa perquè renovin la documentació, si, per exemple, encara estan buscant habitatge o no. El servei està en marxa des del 2008 i actualment hi ha 271 persones inscrites.\nEl 10% dels habitatges de Vic estan buits\nMunicipis, Titi Roca, Ajuntament de Vic, lloguer, habitatge


Remodelació integral de la zona de jocs infantils del Parc de l'U d'Octubre de 2017\n(11.12.20) Aquesta setmana s'ha iniciat la remodelació integral dels jocs infantils situats al Parc de l'U d'Octubre de 2017, un dels espais públics de lleure més concorreguts del municipi. Sempre ha estat així, però el seu ús encara s'ha intensificat més a patir de l'obertura de l'Escola Forallac. L'anterior equipament comptava amb un conjunt jocs de fusta, instal·lats fa més de 15 anys, que havien quedat obsolets. S'ha aprofitat la seva renovació per concretar un replantejament total de l'equipament amb l’objectiu de fer-lo més funcional, modern, ampli i segur.\nD’altra banda, la millora ha estat acompanyada d'un nou emplaçament, a la zona compresa entre les filades d’arbres del sector est. El canvi està relacionat amb una remodelació global de tot aquest àmbit que preveu adequar un aparcament al darrera de la casa de la vila i ordenar millor els espais d’ús públics de tota la zona verda i la pista poliesportiva.\n(Simulació virtual de l'estat final del nou espai de jocs infantils)\nLa nova àrea de jocs està formada per 3 zones diferents:\n- Zona 1: on s'hi ha instal·lat una tirolina doble de 30 m de llargada, per a nens i nenes a partir de 5 anys, col·locada sobre terreny de seguretat.\n- Zona 2: on s’hi ha instal·lat un gronxador cistella per a nens i nenes a partir de 2 anys.\n- Zona 3: on s’hi ha instal·lat un element multijoc i una caseta, per a nens i nens a partir de 2 anys.\nTots els els elements de joc tenen associada una àrea de seguretat al seu voltant.\nAquesta actuació respon a la voluntat d’adaptar els espais de joc a les necessitats dels infants. I és que està comprovat que els parcs sense identificació de les edats acaben sent utilitzats només pels nens i nenes més grans. Això representa una dificultat per als infants més petits, que sovint necessiten ajut dels adults per a la utilització dels jocs i espais on es puguin moure amb més tranquil·litat i amb ritme més adequat a la seva edat.


El Banc Sabadell proposa un ERO amb mil nou-cents acomiadaments, un 13% de la plantilla\nL’ERO serà el tercer gran expedient del sector bancari d'enguany després dels de CaixaBank i BBVA\nEl Banc Sabadell ha proposat avui als sindicats l’acomiadament d’uns mil nou-cents empleats, vora d’un 13% de la plantilla, amb l’objectiu que l’entitat guanyi rendibilitat i eficiència. El banc justifica aquests nous ajustos perquè considera que els mil vuit-cents empleats que s’han adherit al pla de sortides voluntàries durant el 2021 no és suficient perquè sigui competitiu i en garanteixi la sostenibilitat.\nDes de la direcció han insistit als sindicats que la rendibilitat actual se situa en el 3%, molt per sota del cost de capital, superior al 9%, i l’entorn de tipus d’interès històricament baix, el volum de provisions i les inversions en tecnologia no ajuden.\nQuan es va anunciar l’ERO el 30 d’agost, els sindicats van mostrar la seva oposició en considerar que no respon ni a causes econòmiques ni a raons tècniques, atès que el Sabadell va guanyar dos-cents vint milions d’euros durant el primer semestre i té previst de repartir dividends quan pugin les accions. Tampoc no ho atribueix a causes productives perquè consideren que la demanda de productes i serveis financers no ha variat, ni a causes organitzaves, tot defensant que les càrregues de feina han augmentat tot i la digitalització.\nL’ERO del Sabadell serà el tercer gran expedient del sector bancari aquest 2021. El primer va ser el del BBVA, que va comportar la sortida de 2.935 treballadors. El segon va ser el de CaixaBank, el més gran de la història del sector financer a l’estat espanyol. El juliol, direcció i sindicats van arribar a un acord per a la sortida de 6.452 treballadors a l’estat espanyol.


Montero diu que l'ajornament en l'aprovació del fons d'11.000 MEUR es deu "només a qüestions tècniques" La República\nMontero diu que l’ajornament en l’aprovació del fons d’11.000 MEUR es deu “només a qüestions tècniques”\nACN Madrid.-La portaveu del govern espanyol, María Jesús Montero, ha afirmat que l’ajornament en l’aprovació del fons d’11.000 milions d’euros per al teixit empresarial es deu “només” a qüestions “purament […]\nACN Madrid.-La portaveu del govern espanyol, María Jesús Montero, ha afirmat que l’ajornament en l’aprovació del fons d’11.000 milions d’euros per al teixit empresarial es deu “només” a qüestions “purament tècniques”. En roda de premsa després del Consell de Ministres, Montero ha negat que s’hagi retardat l’aval del govern espanyol a divendres per “tensions o conflicte entre els socis” de la coalició. “En cap cas és producte d’algunes de les informacions que s’han publicat” sobre un enfrontament entre PSOE i Unides Podem, ha dit Montero, que ha insistit que “la demora es deu exclusivament a qüestions tècniques”. La portaveu i ministra d’Hisenda ha assegurat que ho pot afirmar perquè el seu ministeri hi està treballant de forma directa.\n“En cap moment aquesta demora es deu a tensions o a conflictes en el mateix govern”, ha reiterat Montero, que ha assegurat que no té dubtes que els periodistes que ho han publicat tenen “fonts fiables” que els han explicat que són les tensions el motiu de l’ajornament. Tanmateix, Montero ha subratllat que el que els han traslladat aquestes fonts “no es correspon amb la realitat” i que “no s’estan expressant com a govern”.La ministra portaveu ha dit que del fons ja s’han decidit “quines són les proporciones que conformaran els diferents compartiments” però no ha volgut concretar quines seran. “Hi haurà ajudes directes” i també se seguirà “treballant amb cogovernança”, ha dit.


Martín: «L’actitud conformista del govern davant els baixos índexs de reciclatge fa feredat" | Reus | Partit dels Socialistes de Catalunya\nMartín: «L’actitud conformista del govern davant els baixos índexs de recicla...\nMartín: «L’actitud conformista del govern davant els baixos índexs de reciclatge fa feredat"\nActualizado: 16/9/2019 a las 14:37\nCreado: Lunes, 16 de Septiembre\nEl grup municipal proposarà al Ple accions fer fomentar la separació de residus i complir l’objectiu que marca la Unió Europea\nQue l’Ajuntament de Reus apliqui bonificacions per premiar el reciclatge; estudiï la replanificació dels contenidors de les diferents fraccions per tal que estiguin repartits per a tota la ciutat de manera homogènia i a l’abast de tota la ciutadania, i que es facin campanyes de sensibilització per reduir el rebuig implementant la figura dels educadors mediambientals. Aquests són els principals acords de la moció que el Grup Municipal del PSC defensarà al Ple d’aquest divendres amb l’objectiu de fomentar el reciclatge i reduir el rebuig a la nostra ciutat.\nEl portaveu del grup, Andreu Martín, recorda que Reus és el segon municipi de la comarca del Baix Camp que menys recicla i que només el 30% de la brossa generada se separa per reciclar. «La xifra situa la nostra ciutat 12 punts per sota de la mitjana catalana i molt lluny de l’objectiu marcat per la UE, que demana que el 2020 es recicli la meitat de la brossa generada» argumenta Martín, per a qui «és evident que l’Ajuntament ha de destinar recursos, de manera urgent, que facin viable aquest objectiu».\nPel portaveu socialista cal revertir aquesta situació pels costos mediambientals i també econòmics. «Només aquest 2019, l’eliminació del rebuig ens va costar 1,9 milions d’euros»- remarca, convençut que «no hem tocat sostre» i alarmat per «l’actitud conformista del govern, que fa feredat»\n«Al 2010 separàvem més que ara. Per tant, l’objectiu es del tot assumible si un govern s’ho creu i treballa per assolir-lo. Reus ha de fer una aposta valenta i decidida en aquesta línia pel futur dels nostres fills i filles», ha conclòs.\nResposta a les amenaces d’Endesa\nUna segona moció del grup socialista té relació amb l’amenaça d’Endesa a les administracions locals pel deute relatiu a les factures energètiques de les famílies vulnerables, que pretén efectuar talls de subministrament a partir de l’1 d’octubre a les persones endeutades.\nLa moció demana la retirada de l’amenaça, per tal de poder iniciar una negociació amb un clima de cooperació i diàleg; crear una acció conjunta institucional per donar una resposta coordinada a la problemàtica de la pobresa energètica; exigir a Endesa que assumeixi responsabilitats en relació a la garantia dels drets de la ciutadania en situació de vulnerabilitat social al subministrament elèctric, tal com marca la llei; garantir que ni les famílies en situació de vulnerabilitat ni les administracions locals hauran de fer front al deute de subministraments bàsics; i instar a la Generalitat que lideri la negociació per regular la gestió del deute històric i elabori un protocol de desplegament de la llei on es defineixi la gestió del deute generat i garanteixi que cap ciutadà en situació de vulnerabilitat és objecte d’un tall de subministrament.\nHospital, autobusos urbans i solars en mal estat\nEl Grup Municipal formularà una pregunta al govern relacionada amb l’impacte econòmic que suposarà la sortida de l’hospital de Sant Joan del Grup Salut, tant pel que fa a la reducció d’ingressos, ràtio legal d’endeutament i límit de despesa.\nTambé demanarà que l’Ajuntament intensifiqui el control dels solars buits existents a la ciutat i que actuï de manera subsidiària en ca de solars de titularitat privada, quan els propietaris no facin un manteniment adequat, abans la situació no es converteixi en un problema greu de salut pública.\nEn darrer terme, i davant les protestes veïnals que han aixecat les darreres modificacions a la línia L60 de l’autobús urbà, el grup demana que l’empresa reus Transport acordi amb les associacions de veïns les modificacions de la línia L60 per tal d’adequar-les a les seves necessitats, i que notifiqui a les diferents associacions qualsevol altre canvi de recorreguts i parades, per tal de consensuar les modificacions, evitant queixes i assegurant que els canvis s’adapten a les reivindicacions dels usuaris.\nAdjuntem en PDF les iniciaitives registrades.\nMOCIÓ FOMENT RECOLLIDA SELECTIVA.pdf (427 KB)\nPRECS I PREGUNTA.pdf (490 KB)\nPROPOSTA RESOLUCIÓ DEUTE POBRESA ENERGÈTICA.pdf (217 KB)


Crea la figura de l’Amic de la gent gran, que farà una diagnosi prèvia i coordinarà les intervencions amb el suport del CAP i entitats socials\nper Redacció 14/11/2017 18:00h\nImatge de la presentació a Mollerussa | LleidaDiari.cat\nL'Ajuntament de Mollerussa posarà en marxa aquest mes de novembre un nou programa que sota el nom 'No et quedis a casa' té per objectiu combatre l'aïllament social, la solitud i la inactivitat en persones majors de 65 anys. Per això, s'ha creat la figura de l'Amic de la gent gran, que serà l'encarregat de fer la diagnosi prèvia per detectar els possibles beneficiaris entre les 2.000 persones que superen aquesta edat a Mollerussa i, un cop detectats, fer l'acompanyament en les diferents intervencions. Ho han explicat aquest dimarts l'alcalde de Mollerussa, Marc Solsona, acompanyat del regidor de Benestar Social, Ciutadania i Infància, Josep Lavín, de l'Anna Carné, responsable de PSICA- Servei de Psicologia, empresa que ha creat el projecte i s'encarregarà de la coordinació, i d'Albert Ruíz, tècnic de la regidoria i que serà l'Amic de la gent gran.\nSolsona ha qualificat el projecte d'ambiciós, ja que és «diferenciat i singular» amb l'objectiu de «fer visible» aquest sector de la població i ampliar així les polítiques socials un cop consolidats els projectes destinats a la infància i l'adolescència com a Ciutat Amiga de la Infància que és Mollerussa. Per la seva banda, Anna Carné ha indicat que, a banda de conèixer la realitat dels majors de 65 anys a la ciutat, es tracta d'un projecte encarat a la prevenció de situacions d'emergències socials i no tant a solucionar aquestes problemàtiques extremes que ja tenen cobertura a través de la xarxa d'atenció social ja establerta.\nPer dur a terme aquesta tasca, l'Amic de la gent gran comptarà amb el suport del Centre d'Atenció Primària i també de les entitats socials com Càrites i Creu Roja i els serveis socials de base amb tots els quals ja s'ha contactat per establir els mecanismes de treball en xarxa. Un cop establerta aquesta col·laboració, primer es començaran les entrevistes personals amb les persones que des d'aquestes entitats considerin més vulnerables per després seguir amb la resta de persones majors de 65 anys de Mollerussa, les quals suposen aproximadament un 13% de la població total. En el cas de les persones que no es trobin en una situació d'aïllament social o falta d'activitat i que voluntàriament s'avinguin a col·laborar, el treball se centrarà a conèixer quins recursos usa i quin grau de satisfacció en tenen de cada un d'ells i així ampliar també l'estudi per afavorir la prevenció, ja que també se'n farà un seguiment en el temps.\nPel que fa als beneficiaris d'aquest servei, la diagnosi prèvia incidirà en aquelles persones que visquin soles o amb familiars que no facilitin la socialització, que tinguin mobilitat reduïda o amb barreres estructurals al seu habitatge, que pateixin un procés de pèrdua sigui per jubilació o per la defunció de persones properes o que sentin inseguretat en la realització d'activitats diàries per haver patit algun traumatisme o ensurt.\nPolèmica al Pallars per la construcció d'un hotel de luxe\nInversió milionària per millorar tres carreteres de Lleida


Recomanacions sobre la neteja en centres educatius - Ambisist\nInici|General, Notícies|Recomanacions sobre la neteja en centres educatius\nDes d’Ambisist, volem que tingueu en compte quin és el procés de neteja en centres educatius. Ja que s’han de complir una sèrie d’elements específics que no es donen en altres àmbits, i alhora no hi ha una regulació específica que estableixi un protocol clar i ben definit.\nEn primer lloc, s’ha de tenir molta cura, ja que en alguns centres es tracta amb nadons, nens o adolescents, cosa que els fa més vulnerables a infeccions o contagis, al no tenir les defenses 100% desenvolupades.\nEn segon lloc haurem de precisar les necessitats per a cada una de les dependències del centre, ja que variaran en funció del seu ús, i de si són o no, una zona de pas. Per exemple, no utilitzarem productes que deixin el terra relliscós en aquestes zones de pas, a causa de la gran quantitat de persones que hi solen transitar i el perill que pot suposar utilitzar productes inadequats.\nFinalment, ens centrarem en les aules que són l’element central en aquest tipus d’edificis, i on podem enumerar una sèrie de recomanacions on la neteja s’hauria de dur a terme obligatòriament:\nEliminar la pols de les zones altes\nNetejar el mobiliari\nParar molta atenció en aquells elements que es toquin amb les mans: ordinadors, poms de portes, taules, etc.\nEliminar la pols del terra amb una mopa en terres llisos.\nSobretot us recomanem que contracteu una empresa especialitzada en neteges de centres educatius i que us deixeu aconsellar pels nostres professionals, ja que us indicaran els productes més adequats per aquest sector.\nPer umbrella|2017-01-04T14:57:21+02:00gener 4th, 2017|General, Notícies|0 comentaris


mostra de les exposicions fetes durant les jornades culturals\nPublicat per professora a 1:26 Cap comentari:\nEXPOSICIÓ DE PÒSTERS DE GEOMETRIA\nPer Neus Arenas. 3rESOL\nAquest taller va estar organitzat pel departament de matemàtiques, la responsable del qual va ser la professora Pilar Otero.\nL’exposició s'hi féu al corredor central . S'hi mostrava treballs fets pels alumnes de 1rESOL, 2nESOL i 2nESOA, que ens feien vore com la geometría està molt present en les nostres vides, en la natura i en tot el que ens envolta sense que se n’adonem.\nEls posters: Geometria en l’arquitectura, Mosaics, Geometria en la Natura, La geometria i l’esport, Fractals, Fractalidad, Geometria en la Ciutat i Escher, mostraven imatges i informació del tema de cada mural i explicava per què i com s'hi provocava la il.lusió òptica.També ens mostraven els Fractal, una novetat en les matemàtiques i algunes obres d’Escher, un artista que teballà amb la geometria.\nVa ser una exposició molt interessant, amb unes fotografies excel.lents que cridaven l’atenció dels que hi passaven pel corredor. Foren molts els que s'hi paraven a mirar les fotos i a llegir-ne els textos.\nPublicat per professora a 12:08 Cap comentari:\nEXPOSICIÓ DE TREBALLS SOBRE LA CÈL.LULA\nBeatriz Bayod. 3rESOL\nAquesta activitat, organitzada per Estrella Lozano, va consistir en una exposició sobre treballs de la cèl.lula que havien estat fent els alumnes de 1rESOL.\nEls grups es dividiren entre els que parlaven de la cèl.lula procariota, de la cèl.lula ecuariota vegetal i de la ecuariota animal.\nL'alumnat amb aquesta exposició, donà a conéixer millor les característiques de la cèl.lula, les coses que la fan comuna, etc. d'una manera, al meu entendre, encertada perquè com si d'un joc es tractara ens varen fer entendre el tema explicat.\nPublicat per professora a 12:04 Cap comentari:\nPublicat per professora a 11:58 Cap comentari:\nmostra de les exposicions fetes durant les jornade...


Relais Rignano 4 Rignano sull'Arno Itàlia - Ofertes d'hotels amb els MILLORS DESCOMPTES EN LÍNIA\nMés informació sobre Relais Rignano 4\nSituat en el cor de Rignano Sullarno, Relais Rignano 4 és un lloc ideal des d'on descobrir Rignano sull'Arno. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nRelais Rignano 4 ofereix un servei impecable i compleix amb totes les exigències dels més experimentats viatgers. Els clients de l'hotel poden gaudir de habitació familiar.\nGaudiu de les comoditats d'alta gama com ara aire condicionat, calefacció, aparell de televisió, nevera, caixa forta a l'habitació per tal de relaxar-vos després d'un cansat dia. Piscina exterior, jardí de l'hotel, són llocs ideals per a relaxar-se després d'un llarg dia. Sigui quina sigui la seva raó per visitar Rignano sull'Arno, el Relais Rignano 4 és el lloc perfecte per una estimulant i emocionant escapada.


Mirada crítica: Menjar sota el burca\nMenjar sota el burca\nDe cap manera podem saber si aquesta vida d’esclava permet a les dones de l’Aràbia Saudita tenir pensaments abstractes\nEMPAR MOLINER ACTUALITZADA EL 18/04/2017 20:28\nM’explica el meu cunyat, acabat de tornar de l’Aràbia Saudita per raons laborals (hi ha anat a fer de lampista), que el van fer fora, molt amablement, del restaurant on prenia un refresc (no hi ha la possibilitat de prendre alcohol) perquè va equivocar-se i en lloc de seure al lloc reservat per als homes va seure al lloc reservat per a les famílies i, per tant, mixt.\nEn la poca estona que va poder observar aquell món estrany va veure com s’ho fan, les dones que van amb burca, per menjar. S’alcen un moment la roba i s’introdueixen un mos a la boca procurant de no tacar-se i, sobretot, de no ser vistes. Per a elles és impossible queixalar en públic un kebab o qualsevol mena d’entrepà, esclar. Per fer aquest gest tan normal calen les dues mans, cosa que impedeix, doncs, apartar la feixuga cortina. Per tant, l’espòs (que va còmodament vestit a la manera occidental) de tant en tant li alça la roba i li acosta el got perquè xucli amb la canyeta o li allarga una cullerada. No sabem si allà dins ella somriu o fa una ganyota. No sabem si per dins ell somriu o fa una ganyota. Hi deu haver de tot.\nMenjar d’aquesta manera -esperar que aquell que et cuida i et castiga et doni un tall- és el que fan els animals domèstics. De cap manera podem saber si aquesta vida d’esclava permet a les dones de l’Aràbia Saudita tenir pensaments abstractes. Sol passar que, quan hom es veu privat d’allò que és essencial, encamina totes les forces al benestar i la supervivència. Llegint les Cartes a Olga, de Václav Havel, et sorprens del poc amor i de la molta practicitat que les amara. “Envia’m sabó, però sisplau, de mida petita o no el deixaran passar”. Quan et cal sabó no t’embranques escrivint poesies. Vull dir, doncs, que si et tracten com un animal acabes esdevenint un animal. I si esdevens un animal no hi ha cap raó perquè no et tractin com un animal. Tot això ve a tomb del viatge que va fer, no fa gaire, a aquest país, el rei d’Espanya, per vendre’ls armes.


Ensurt per una ambulància desfrenada al carrer Terra Vella - Altaveu el diari digital d'Andorra\nEnsurt per una ambulància desfrenada al carrer Terra Vella\nEl vehicle ha topat amb un cotxe i ha acabat caient per un terraplè, sense que, afortunadament, s’hagin de lamentar danys personals\n10/12/2021 (14:08 CET)\nEnsurt important el que s’ha viscut aquest divendres al migdia al carrer de Terra Vella de la capital. Una ambulància que es trobava fent un servei a la zona s’ha desfrenat i ha acabat causant danys a un segon vehicle que es trobava aparcat. Posteriorment, ha caigut per un terraplè. Malgrat l’espectacularitat de l’incident, no s’ha hagut de lamentar ferits.\nEls fets han tingut lloc pels volts de la una del migdia. L’equip del Servei d’Urgències Mèdiques s’havia desplaçat a la zona per atendre una emergència. Quan estaven a l’interior d’un dels edificis, i per motius que encara caldrà determinar, l’ambulància s’ha desfrenat i s’ha mogut sola carrer a baix.\nEn el seu recorregut sense control, ha acabat topant contra un cotxe que es trobava aparcat i, després, ha caigut per un desnivell a un dels costats de la via. Tot i l’incident, els únics danys que s’han produït son materials, tant a la mateixa ambulància com al cotxe amb el qual ha topat. Afortunadament, no s’ha de lamentar cap persona ferida.\nUn MoraBanc en caiguda lliure cessa Ibon Navarro i es posa en mans de David Eudald


Marea Blanca veu com una “escabetxada” la instrucció de Salut per desplegar la llei d’accés universal de la sanitat - Social.cat\nPer l'entitat és “racista” i assenyala de manera “discriminatòria” les persones migrants\nDimarts, 28 de gener de 2020 | 11:15 h\nUn metge mira una radiografia | Rawpixel\nMarea Blanca considera que la instrucció que ha publicat recentment el CatSalut amb les actuacions necessàries per evitar el frau de llei en l'accés a l'assistència sanitària amb càrrec al CatSalut és una “escabetxada” de la llei i que va en contra de la sanitat pública universal. En un comunicat, l'entitat lamenta que la instrucció consideri frau de llei que la persona que demana atenció sanitària hagi viatjat al país d'origen els tres mesos anteriors, que patís la malaltia que ha comportat aquesta atenció amb anterioritat o que no tingui contracte de treball o qualsevol altre document que acrediti la residència habitual a l'Estat, i la veu com a “racista” perquè assenyala de manera “discriminatòria” les persones migrants que viuen a Catalunya.\nPer Marea Blanca, la instrucció augmenta els requisits d'accés a la sanitat pública i creu que és un ''abús'' que no té a veure amb el respecte pel dret a la salut ni pels drets humans, que s'endureixin aquests requisits per a les persones migrades malaltes, pel fet d'haver viatjat recentment al país d'origen.\nL'entitat creu que la instrucció “transforma” una persona migrant administrativament irregular en una “persona delinqüent” a través de la normativa que “de manera perversa” amplia les competències laborals dels treballadors sanitaris i de gestió de serveis públics en eines de ''control policial i de denúncia''. En aquest sentit, critica que es demani que si els professionals sanitaris tinguin indicis que els documents presentats siguin falsos es presenti denúncia a la fiscalia o als Mossos d'Esquadra.\nMarea Blanca doncs, critica que després de gairebé dos anys i mig de la llei de la universalització de l'assistència sanitària no ha estat reglamentada i la proposta de reglament encara està en debat i alerten que es rebaixa, amb la instrucció del novembre de 2019, el plantejament d ela universalitat a la “inequitat”. L'entitat lamenta que en la proposta de reglament, els col·lectius en risc d'exclusió social han d'acreditar la condició de ser residents o d'arrelament, a través dels serveis socials de centres del SISCAT, abans de dos mesos d'haver sol·licitat la targeta sanitària.\nDesprés, el CatSalut pot resoldre en tres mesos i per Marea Blanca considera que aquestes condicions dificulten l'accés universal a la sanitat. Per Marea Blanca, la instrucció retalla doncs, en col·lectius ''especialment vulnerables'' com per exemple els menors d'edat, en dones embarassades i en aportació de farmàcia.\nPel que fa als menors d'edat, segons Marea Blanca, el reglament deixarà fora de cobertura sanitària els infants fills de migrants excepte els que es considerin en risc d'exclusió social i que estiguin acollits en centres tutelats. Les dones embarassades hauran d'acreditar la seva manca de recursos a través de serveis socials.\nPer Marea Blanca la proposta de reglament també “endureix” l'accés a les urgències de les persones no empadronades, entenent que la persona sense recursos com la que té una renda inferior a l'indicador de renda de suficiència de Catalunya, al voltant dels 600 euros.\nPer això, Marea Blanca creu que amb la instrucció i la proposta de reglament, difon la idea que les persones més vulnerables comenten “frau de llei” i que això és “profundament fals i racista” i genera “desigualtats i discriminacions”. En canvi, consideren que sí que és frau de llei “endurir” els requisits d'accés a la sanitat pública.


La CUP preveu un escenari de conflicte amb l'Estat que pot durar anys - Diari de Girona\nLa CUP preveu un escenari de conflicte amb l'Estat que pot durar anys\nCarles Riera assegura que la implantació de la república no serà en un escenari «fàcil i absent de conflicte»\nefe/ddg 07.12.2017 | 07:14\nEl cap de llista de la CUP a les eleccions del 21-D, Carles Riera, va assenyalar ahir que la «materialització» de la «república» catalana s'haurà de portar a terme «en un escenari de permanent conflicte amb l'Estat» que podrà durar «uns quants anys».\nEn una roda de premsa organitzada per l'ACN, Riera va afirmar que construir «unilateralment» una «legalitat republicana» no serà «un escenari fàcil i absent de repressió i conflicte». Al contrari, va indicar que fins ara «hi ha hagut molts somriures, però no sempre serà així».\nAixí, Riera va apostar per exercir una «desobediència civil no violenta a nivell social i institucional» i va considerar que l'anterior Govern i les forces polítiques que el configuraven van cometre un «error de diagnosi» perquè «van preveure un Estat més dialogant i una Unió Europea menys demofòbica».\nUn estat «neofranquista»\nEn aquest sentit, el cap de llista de la CUP va insistir que «l'única via possible» per construir una república de forma «tangible i no declarativa» és la unilateral, especialment donada la «naturalesa de l'Estat», que va qualificar de «neofranquista i violent».


Mas alerta que la llei Wert provocarà una nova desconnexió emocional amb Espanya\nEl president català recorda que la intenció del ministre és "espanyolitzar als nens a les aules de les escoles catalanes"\n19/05/2013 - 17:26h\nMas adverteix que la llei Wert provocarà una nova desconnexió emocional amb Espanya\nEl Govern portarà la llei Wert al Constitucional si no es modifica\nAmpli rebuig a Catalunya davant l'ofensiva de Wert per la llengua\nWert pretén pagar escolaritzacions en castellà a centres privats i passar la factura a la Generalitat\nETIQUETAS: artur mas, llei wert\nEl president de la Generalitat, Artur Mas, ha advertit avui que la reforma educativa impulsada pel ministre d'Educació, José Ignacio Wert, i altres "agressions" promogudes, al seu parer, pel Govern, estan generant entre els catalans una " certa desconnexió emocional "amb Espanya. En un acte a Folgueroles (Barcelona) amb motiu de la festa Jacint Verdaguer 2013, que commemora el naixement del poeta, Mas ha afirmat que el projecte de reforma de Wert persegueix "espanyolitzar als nens a les aules de les escoles catalanes".\nEl president del Govern ha dit que a Catalunya, tant entre els que parlen català com castellà, "hi ha una unitat molt gran" per defensar el que consideren bàsic i fonamental. "Que no s'equivoquin, la llengua catalana és patrimoni de tots i cadascun dels catalans i de les catalanes, de 7,5 milions de persones, i tots la defensarem, els que portem cognoms catalans i els que porten cognoms que no són de Catalunya", ha remarcat.\nEl president de la Generalitat ha defensat el procés pel dret a decidir de Catalunya i ho ha fet citant l'activista Martin Luther King a l'assegurar que "si no dobleguem l'esquena, no podran pujar sobre nostre". En aquest sentit, ha insistit que "el poble de Catalunya no doblarà l'esquena, farà front a les dificultats, les superarà, aconseguirà els seus reptes i d'aquesta manera no se li podran pujar a sobre".\nParafrasejant en aquest cas a Salvador Espriu, el president català ha afirmat que "els homes i les dones no poden ser si no són lliures" i ha afegit: "tota aquella gent que a Catalunya té aquesta ànsia i aquest anhel de llibertat ha d'ajuntar-se i fer pinya, perquè entre tots sapiguem defensar els nostres drets fonamentals i la llibertat del conjunt del poble".\nMas ha lamentat que, tot i que hauria de prendre nota d'aquesta "desconnexió emocional", el Govern espanyol "no vol escoltar molt sovint el clam que hi ha a Catalunya que passa també perque ens deixin decidir lliurement el nostre futur".\nArtur Mas va anunciar ahir que convocarà la setmana que ve una cimera en defensa de la immersió lingüística, a la qual ja han confirmat que assistiran ERC, que crida a desobeir la nova llei d'educació, així com PSC i ICV, que volen que a la reunió es doni suport a l'escola pública.\nMas va dir que la setmana que ve convocarà partits i al món educatiu a aquesta cimera, després que el Govern aprovés el projecte de Llei Orgànica de Millora de la Qualitat Educativa (LOMCE), que obliga la Generalitat a pagar un col·legi privat als alumnes que vulguin estudiar en castellà i no tinguin aquesta possibilitat en els centres públics i els concertats.\n| 20/05/2013 - 12:03h\nA Catalunya ja tenim la LEC (Llei d'Ensenyament de Catalunya) que, exceptuant en el tema de la llengua, en molts aspectes (desaparició de la distinció entre escola públics i privada, gestió dels centres amb tècniques de marketing, competència entre centres públics per aconseguir els recursos econòmics de l'administració, subsidiarietat de l'escola pública front a la privada, transferència de recursos a la privada, etc.) és idèntica a la LOMCE. Evidentment CiU, amb la complicitat de la majoria de la classe política de Catalunya no pot deixar escapar un tema d'aquesta magnitud per generar soroll mediàtic i aixecar cortines de fum patriótiques amb les que tapar la política que estan aplicant. Un cop més CiU i PP es complementen eficaçment.


Canvi climàtic: Més veus per a la mateixa emergència | Catalunya | EL PAÍS Catalunya\nFridays for Future, Extinció o Rebel·lió, Ecologistes en Acció, Greenpeace, Climacció, 350.org o Moviment per la Justícia Climàtica es coordinen per sumar forces\nBarcelona 23 MAI 2019 - 15:24\tCEST\nFridays for Future, el moviment estudiantil impulsat per la sueca Greta Thunberg, va posar els universitaris al capdavant de les protestes per l’emergència climàtica. Fa dos mesos que es manifesten cada divendres a la plaça Sant Jaume, a Barcelona, i es van fer visibles sobretot en la vaga del 15 de març, d’abast internacional. Però un dels seus portaveus, Aitor Urruticoechea, assegura que “en aquests dos mesos el moviment s’ha intensificat molt” i confia que la segona vaga, convocada aquest divendres 24, a més de 100 ciutats dels cinc continents, tindrà molt més seguiment. A més de Barcelona, on es farà una manifestació, s’han convocat mobilitzacions a 15 ciutats catalanes més, com Girona, Lleida, Tarragona, Terrassa, Granollers o Igualada.\nManifestació contra el canvi climàtic el 15 de març a Barcelona. Albert Garcia\nLa nova protesta arriba dos dies abans de les eleccions europees, amb l'objectiu d'enviar un missatge als partits polítics que es presenten al Parlament Europeu i reclamar-los que es posin en pràctica les mesures necessàries per complir els Acords de París, per reduir les emissions d'efecte hivernacle. Al web de Fridays for Future, s'apunta que ja són més de 100 països i més de 1.600 ciutats que ja s'han unit a aquest moviment internacional.\nA Barcelona, més enllà de les aules, s’espera que el pols sigui més fort al carrer, a la manifestació convocada a les 16.30 a la plaça Universitat, oberta a tothom que s’hi vulgui sumar. Més col·lectius militants pel medi ambient donen suport a la jornada, com Rebel·lió o Extinció, Ecologistes en Acció, Greenpeace, Climacció o Moviment per la Justícia Climàtica, 350.org. A més, després de la protesta, representants d’aquests grups es reuniran per primer cop amb la voluntat de crear aliances entre si. “Tots tenim objectius molt similars i hem d’unir forces. La unió fa la força”, remarca Urruticoechea.\nPrecisament, un altre dels col·lectius que s’ha posat en marxa a diferents països després del seu naixement a Londres el maig del 2018 és Extinction Rebellion, que també ha arribat a Barcelona des de fa uns tres mesos amb el nom de Rebel·lió o Extinció. Un dels seus portaveus, Jaume Osete, explica que la trobada de divendres entre diferents col·lectius és una primera oportunitat per veure “como podem sumar esforços per tenir més impacte i fixar objectius comuns”.\nAquest és un grup que es basa en la “desobediència civil”, explica Osete. A banda de participar en grans manifestacions, la seva manera de sacsejar consciències i sumar gent és fent “accions directes no violentes”, que siguin “més disruptives”, que serveixin “per cridar l’atenció i provocar un efecte més gran”. La primera es va fer fa unes setmanes al centre comercial Las Arenas, on un grup d’una desena d’activistes es van estirar a amb un objecte de consum a la boca, teatralitzant una mort col·lectiva, per visualitzar la responsabilitat que la societat de consum té en la degradació dels recursos naturals, explica Osete.\nPer dur a terme aquest tipus d’accions, que aniran in crescendo en freqüència i “disrupció”, apunta Osete, el col·lectiu Rebel·lió o Extinció, que ara mateix té una cinquantena de persones actives, està fent cursos de formació. “Necessitem més gent disposada a fer les intervencions i a assumir riscos”, assenyala, per justificar la formació. Per fer aquest tipus de protestes, “cal un caliu de grup, confiança, treball teòric i pràctic, i conèixer els efectes legals” de les protestes.\nTant Fridays for Future com Rebel·lió o Extinció valoren la declaració d’emergència climàtica del Govern com un gest, però són crítics amb el fons, perquè de moment no va acompanyada de mesures radicals. Osete afirma que les mesures presentades com les ajudes per la compra de cotxes elèctrics són “pedaços”. Al seu parer, no serveix “intentar mantenir un sistema amb petits canvis”.\nOsete defensa que cal fer “un canvi radical de sistema, un canvi econòmic, polític i cultural”. Una emergència requereix una resposta ràpida. “Cal actuar molt ràpid, volem respostes per a aquest any, aquesta legislatura”, afegeix. Des d’aquests moviments, critiquen que no és compatible declarar l’estat d’emergència climàtica i continuar defensant polítiques com l’ampliació del port de Barcelona, de l’aeroport del Prat o de la C-32.\nEn aquests dos mesos que han passat des del 15 de març, quan hi va haver la primera vaga internacional pel clima, el moviment ha anat guanyant plataformes. Als estudiants, s’hi han sumat les famílies pel futur a Barcelona o els professors pel futur a Espanya. En l'àmbit universitari, ja són la Universitat Politècnica de Catalunya (UPC) i la Universitat Autònoma de Barcelona (UAB) les que han fet declaracions assumint la situació d'emergència climàtica. A més, el Govern també va fer la declaració fa deu dies i s'ha compromès a desenvolupar la Llei de canvi climàtic, aprovada fa dos anys, i a presentar l'avantprojecte de la Llei de transició energètica al juliol.\n24-M, tot un dia reivindicatiu a Barcelona\nA la capital catalana, on els estudiants estan cridats a no anar a classe, s’ha organitzat una agenda per allargar la reivindicació tot el dia. La primera activitat serà a les 12.00 a la plaça Catalunya, on es faran les pancartes per a la manifestació de la tarda, amb cartrons reciclats. Més tard, a la plaça Universitat, hi haurà un dinar de carmanyola, que es portarà cadascú per evitar els plàstics d’un sol ús, i a les 15.30 hi haurà una ecobatukada, on es farà soroll amb instruments reciclats, sobretot de tambors fets amb pots. La manifestació, on s’espera que s’hi sumi molta gent, no només estudiants, sortirà a les 16.30 de la plaça Universitat. Està previst que acabi a la plaça Sant Jaume, amb la lectura dels manifestos i música.\nMoviment "Extinction Rebellion"


El prestigiós violinista Olivier Charlier ofereix classes magistrals i un concert al conservatori de Manacor – Rellevant.cat\nEl prestigiós violinista Olivier Charlier ofereix classes magistrals i un concert al conservatori de Manacor\nL’auditori del conservatori acollirà el concert gratuït diumenge dia 29 a les 19 h.\nL’il·lustre violinista Olivier Charlier serà del 26 al 30 d’octubre al Conservatori Municipal de Manacor per impartir classes magistrals, i el 28 d’octubre ens oferirà, juntament amb altres músics destacats, un concert gratuït a l’auditori del Conservatori de Manacor.\nOlivier Charlier és un violinista distingit, que va ingressar precoçment al Conservatori de París com a alumne. Ha estat convidat per orquestres destacades internacionalment i ha tocat per a les batutes de directors tan prestigiosos com Serge Baudo i Alain Lombard entre d’altres. Actualment és professor del Conservatori Superior de París.\nTotes les persones interessades a assistir com a alumnes a aquestes classes, només cal que enviïn un correu electrònic a musica@manacor.org indicant el nom de l’alumne i el nivell el qual estan cursant.\nOlivier Charlier també oferirà un concert gratuït diumenge 28 d’octubre a les 19.00 h a l’auditori del Conservatori. Tocarà el quintet de corda en Do Major (D. 956, Op. Posth. 163) de Franz Schubert, acompanyat de Sebastià Pou al violí, Sonia Krasnova a la viola, i Christoph Henkel i Emmanuel Bleuse al violoncel.\nAquest concert constarà de quatre moviments: I- Allegro ma non troppo, II- Adagio, III- Scherzo i IV- Allegretto, i durarà uns 55 minuts. Aquells que interessats a assistir al concert, podran passar per la secretaria de l’auditori a recollir una invitació de 9.00 h a 12.30 h o de 16.00 h a 19.00 h. L’aforament del concert és limitat i les portes obriran a les 18.30 h per aquelles persones que tinguin invitació, i a les 18.50 h per aquelles que no en tinguin.\nDiversos actes solidaris amb les víctimes de les inundacions en els propers dies\n18 d'octubre de 2018 Ajuntament de Manacor Música Deixa un comentari


Nepal: tres anys després del terratrèmol, seguim donant suport | Oxfam Intermón\nInici › Què fem › Acció humanitària › Nepal: tres anys després del terratrèmol, seguim donant suport\nNepal: tres anys després del terratrèmol, seguim donant suport\nA l'abril de 2015, un terratrèmol va sacsejar Nepal. Les conseqüències: gairebé 9.000 persones van morir, 22.000 van resultar ferides, més de 100.000 persones desplaçades i casi 750.000 llars danyades o destruïdes. Als gairebé 8 milions d'afectats supervivents, els va canviar la vida. Gràcies a totes les persones que ens van fer arribar la seva ajuda, vam poder respondre a l'emergència des del primer moment. Tot i que el país encara està recuperant-se de la catàstrofe, milers de famílies han pogut refer les seves vides.\nabril 2015-març 2018\nELS PRIMERS MOMENTS: L’ EMERGÈNCIA\nA Oxfam treballem al Nepal des de fa 20 anys: això és el que ens va permetre respondre immediatament i estar al costat de les persones més vulnerables durant els següents anys. Els primers moments van ser clau. La prioritat era proporcionar un lloc segur a les famílies abans que arribés la temporada de pluges, i després aïllar els habitatges del fred, amb mantes, matalassos i bosses d'aigua calenta. També treballem per prevenir brots de malalties. Durant els següents dies vam proporcionar aliments, aigua potable, vam instal·lar refugis temporals i latrines. En la fase d'emergència vam arribar a més de 400.000 persones.\nPrioritzem donar accés a aigua potable, com a necessitat vital, als que han de desplaçar-se més de 500 metres per aconseguir-la o disposen de menys de 15 litres.\nLATRINES I ZONES DE BANY\nRehabilitem o instal·lem latrines i zones de bany per preservar el sanejament i reduir el risc de malalties.\nKITS DE HIGIENE I FORMACIÓ\nDistribuïm kits d'higiene que inclouen cubs, tasses, sabons, material d'higiene personal i realitzem sessions de formació en salut, protecció, etc.\nQuan va començar la recuperació, ens vam centrar en reconstruir sistemes comunitaris d'aigua potable i assegurar mitjans de vida sostenibles per a la població. També vam treballar en plans de preparació en casos de desastre amb el govern local i les comunitats. Des del terratrèmol de fa 3 anys fins ara hem arribat a 619.707 persones.\nEl terratrèmol va devastar també l'economia nepalesa. A més de greus danys a les cases, carreteres o sistemes d'aigua, les llavors i eines de conreu van ser destruïdes, amb un enorme impacte perquè la població. De 2015 a 2017 vam impulsar diverses iniciatives perquè les persones més vulnerables poguessin comprar aliments i tinguessin una feina temporal per cobrir les necessitats més urgents. Aquests treballs remunerats es van centrar en la reconstrucció i rehabilitació dels sistemes de reg, les carreteres rurals o els centres de recol·lecció de les collites Els salaris eren iguals per a homes i dones.\nfamílies beneficiades (salari por treball comunitari)\nfamílies reben suport econòmic per aconseguir béns bàsics\nBimala Balami te 27 any i viu a Dachi Nkali (districte de Katmandú). "Després del terratrèmol la gent no sabia com es guanyaria la vida. Vaig rebre un salari a canvi de treball reconstruint un canal de reg. Ha ajudat molt a les dones perquè ara poden mantenir les nostres famílies"\nHem estat treballant amb les comunitats afectades instal·lant o rehabilitant sistemes d'aigua, construint habitatges i lavabos a les escoles, i fent tallers de promoció d'higiene. Més informació i testimonis.\npersones milloren l’accés a l’aigua potable\nnens i nenes ara tenen aigua i sanitaris a l’escola\nMuna Tamang passava cinc hores al dia recol·lectant aigua abans del terratrèmol. Com a conseqüència del sisme, la font es va assecar. Amb la rehabilitació del sistema d'aigua, té aigua potable prop de casa. "No puc imaginar-me vivint aquí si l'aixeta no hagués estat rehabilitat. La vida hauria estat realment difícil".\nSeguim treballant a Nepal, acompanyant a la població i donant suport perquè surti més enfortida.\nNepal informe 3 mesos després del terratrèmol(PDF) 888.3 Kb\nNepal informe 1 any després del terratrèmol(PDF) 1516.1 Kb\nNepal informe 2 anys després del terratrèmol(PDF) 1049.9 Kb\nNepal informe 3 anys després del terratrèmol(PDF) 1435.4 Kb\nPer una reconstrucció justa (en anglès)(PDF) 1574 Kb\nFotollibre: Un any del terratrèmol del Nepal (en anglès)(PDF) 3294.1 Kb\nReconstruint un Nepal més resilient (en anglès)(PDF) 967.3 Kb\nNepal: un any després\nEl 25 d'abril de 2015, un terratrèmol va sacsejar el Nepal. Va anar seguit per un altre fort sisme el 12 de maig i per centenars de rèpliques. Gairebé 9.000 persones van perdre la vida, 22.000 van resultar ferides i prop de 750.000 llars van quedar danyades o destruïdes.\nUn any després del terratrèmol, les runes segueixen visibles; les pèrdues de familiars i veïns segueixen ben presents, i la por que pugui tornar a passar en qualsevol moment, aterreix. És un dia per no recordar, però no l’ho oblidaran. Els gairebé 8 milions de persones afectades supervivents els ha canviat la vida, per sempre.\nEspecial: El dia D · Supervivents\nEl 25 d'abril de 2015, un terratrèmol de 7,6 de l'escala Richter, seguit d'un altre el 12 de maig, i innombrables rèpliques va afectar a prop de 8 milions de persones.\nProp de 9.000 persones van morir, més de 22.000 van resultar ferides i uns 750.000 llars van ser danyats o destruïts. Un any més tard, la majoria de les famílies continuen esperant l'ajuda oficial per reconstruir casa seva.\nOxfam va respondre immediatament per salvar vides proporcionant aliments i aigua potable i instal•lant refugis temporals i latrines d'emergència. Hem aconseguit atendre a gairebé mig milió de persones.\nDesprés de la fase d'emergència, ens concentrem en la recuperació i reconstrucció, donant suport a la població a recuperar els seus mitjans de vida perquè no caiguin en la pobresa extrema i defensant els seus drets davant el govern, instant a que realitzi un pla de reconstrucció inclusiu.\nDistribuïm kits de refugi i adaptació a l’hivern. A la foto es mostra la cua de dones en Madanpur, una de les zones més afectades, on hem realitzat un treball integral que inclou instal•lació de latrines, punts d'aigua, distribució d’aliments i llavors, kits d'higiene...\nThulimaya Lama, de Madanpur, recull el seu kit amb dos matalassos, dos edredons, una lona, alguns estris de cuina i algunes mantes. "Estic molt feliç perquè tot ha estat distribuït per igual, sense cap discriminació" ens explica.\nMamata Karki, de Lamosanghu, recull el seu val de productes agrícoles, per valor de 2.000 rupies. Podeu triar què comprar a les dues botigues locals entre un llistat de materials. Així podrà conrear la seva horta i reactivem l'economia local.\nMamata està contenta: "Per treballar en el camp necessito una aixada del cert. Les llavors de raves, naps i mongetes són verdures de temporada que puc conrear i amb la regadora que tinc fer-les créixer ".\nDonem suport a la reconstrucció del camí en Ghairung, que connecta amb el poble veí, el centre de salut i el mercat local, beneficiant a 1.140 llars. Hi han participat 153 homes i dones, cobrant 510 rupies al dia, per 32 dies de treball.\nTambé la reinstal•lació d'un canal de reg, en el qual participa Bimala "M'agrada la feina que estic fent perquè sé que és per al benestar de tot el meu poble. Les persones necessiten el reg adequat per als seus camps. Si no faig aquesta feina, la gent ni tan sols podrà menjar. "\nOxfam ha proporcionat aigua i sanejament també en escoles, com la de Chapabhangyang, a la qual acudeixen 300 estudiants. Hem instal•lat latrines per a nens i nenes, una nova font d'aigua i s'imparteixen classes regulars d'higiene.\nUn any després del terratrèmol devastador, Nepal necessita recuperar l'esperança. La reconstrucció del Nepal encara pot ser una oportunitat per aconseguir no només un país més fort, sinó també un país més just i igualitari. Seguirem al costat de les persones supervivents.